КВ: Прывёз, так. Да прыкладу, магніцік з самбрэра, тыпова мексіканскі, узяў дзесьці за даляры два. Там, дарэчы, можна крыху пагандлявацца. Насамрэч, складана ў Мексіцы з сувенірамі. Іх, падаецца, шмат, але ўсё вельмі… спецыфічнае. Як па мне, адтуль у падарунак можна прывезці смажаных конікаў, можа быць, тэкілу ў бутэльцы незвычайнай формы. Там робяць соль, змешаную з прыправамі і са смажанымі конікамі альбо з чарвякамі, тымі, што паядаюць агаву. Такі падарунак будзе запамінальным і ад яго будзе нейкая карысць.